Ŝtatokonsilio (Francio)

La **Ŝtatokonsilio**, aŭ **ŝtata Konsilio** (france, ''Conseil d'État*), estas franca publika institucio kreita en 1799 de Napoleono Bonaparte per la konstitucio de la jaro 8-a (Konsulato). Ĝi sidas en la Reĝa Palaco en Parizo de 1875.

En la institucioj de la 5-a Respubliko, ĝia unua rolo estas konsili la registaron. Tiucele, la ŝtata Konsilio devas estis konsultata de la registaro por iuj aktoj, aparte la leĝprojektoj. Ĝia dua rolo estas tiu de la plej supera tribunalo. Tamen, la ŝtata Konsilio estas submetita al la decidoj de la tribunalo pri intertribunalaj konfliktoj, kiu juĝas la konfliktojn de kompetentecoj, kaj al la decidoj de la konstitucia Konsilio, kiu eventuale kontrolas, se ĝi estas petata, la konstituciecon de la decidoj, kiujn ĝi eldiras.

La ŝtata Konsilio estas prezidata de sia vicprezidento. La vicprezidento prezentas al la prezidento de la Respubliko la bondezirojn de la tuto de la konstituciaj institucioj, parolanta je la nomo de la ŝtataj servoj kaj ŝtatoficistaro.

## Komisioj en la 5-a Respubliko 
### Konsultebla administracia funkcio 
La ŝtata Konsilio estas konsilanto de la franca registaro (kaj, en iuj kazoj, de la konstitucia revizio de julio 2008, de la Parlamento). submetitaj al la Konsilio de la ministroj, same kiel la dekretoprojektoj, kiujn la leĝo kvalifikas kiel « *dekreto en ŝtata Konsilio* ». De la konstitucia revizio de la 23-a de julio 2008, la ŝtata Konsilio povas ekzameni ankaŭ la leĝproponojn (proponojn de la parlamento).

La ŝtata Konsilio diras sian opinion pri la jura laŭleĝeco de tiuj tekstoj, ties formo kaj ties administracia oportuneco. Tiu opinio povas aperi kiel modifita teksto aŭ rifuza noto. La kunsidoj okazas pordferme kaj la opinio estas sendita nur al la registaro, kiu povas publikigi ĝin aŭ ne.

La registaro povas konsideri ĝin, sed tamen la konstitucio igas la konsulton devigan por la leĝprojektoj (leĝproponoj de la registaro). La registaro ne povas rajte modifi la tekston, kiun ĝi submetis al la ŝtata Konsilio aŭ la version de la teksto modifita de la ŝtata Konsilio, escepte per informo al la ŝtata Konsilio per modifa letero. En 2003, la konstitucia Konsilio punis la neobeon al tiu regulo parte senvalidigante leĝon *(Leĝo pri elekto de la regionaj konsilianoj kaj de reprezentantoj al la Eŭropa Parlamento same kiel la publika helpo al la politikaj partioj - Decido n° 2003-468 DC de la 3-a de aprilo 2003)*.

La ŝtata Konsilio ankaŭ indikas al la registaro la projektojn de eŭropuniaj tekstoj, kiuj rilatas al leĝoj kaj devas esti senditaj al la Parlamento.

La ŝtata Konsilio povas esti libere konsultata de la registaro pri ĉiu demando aŭ malfacilaĵo jura aŭ administracia.

La ŝtata Konsilio povas diri trispecajn opiniojn :
* Simpla opinio. La registaro ne estas devigata nek peti opinion nek agi laŭ ĝi.
* Deviga opinio. La registaro estas devigita peti opinion (projekto de leĝo aŭ edikto, projekto de dekreto en ŝtata Konsilio), sed ne estas devigita agi laŭ ĝi.
* Konforma opinio. La registaro estas devigita peti opinion kaj agi laŭ ĝi (en maloftaj kazoj leĝe antaŭviditaj).

La ŝtata Konsilio sendas ĉiujare al la prezidento de la Respubliko publikan raporton, kiu listigas la leĝajn, reularajn aŭ administraciajn reformojn, kiujn ĝi proponas al la registaro. En 1991, la ĉiujara raporto de la ŝtata Konsilio, skribita de Françoise Chandernagor, estis alarminta pri la jura nesekureco, ŝuldata al la komplekseco kaj abundeco de leĝoj.

### Jurdona funkcio 
La ŝtata Konsilio estas la plej supera nivelo de la administraciaj tribunaloj, kiu juĝas la apelacioj kontraŭ la publikaj aŭtoritatoj.
* Ĝi juĝas lastinstance la apelaciojn pri trouzo de povo kontraŭ dekretoj, ministraj dekretoj pri regularo kaj la decidoj de iuj sendependaj administraciaj aŭtoritatoj, pri kontencio en la regionaj kaj eŭropuniaj balotoj, same kiel la kontestoj rilataj al la nomumo kaj disciplino de la ŝtatoficistoj nomumitaj per dekreto de la prezidanto de la Respubliko (estro de eduka distrikto, prefekto, ambasadoro…) laŭ la artikolo 13-a de la konstitucio.

## Konsisto de la ŝtata Konsilio 
### La membroj de la ŝtata Konsilio 
La membroj de la ŝtata Konsilio, proksimume 350 el kiuj ĉirkaŭ 80 estas pruntitaj, konsistigas korpuson de ŝtatoficistoj kun pluraj gradoj :
* unu vicprezidento ;
* prezidentoj de sekcio ;
* ŝtatkonsilianoj en ordinara servo ;
* ŝtatkonsilianoj en eksterordinara servo ;
* superaj ŝtatkonsilianoj ( "maîtres des requêtes") ;
* superaj ŝtatkonsilianoj en eksterordinara servo ;
* 1-aklasaj aŭditoroj ;
* 2-aklasaj aŭditoroj.

### Prezido de la ŝtata Konsilio 
De la kreo de la regularo de la administracia justico en 2000, la leĝo eksplicite konfidas la prezidon de la ŝtata Konsilio al ĝia vicprezidanto. Ĝia ĝenerala asembleo povas esti prezidata de la ĉefministro aŭ de la ministro pri justico, kio okazas tre escepte.

De la 5-a de januaro 2022 Didier Tabuteau estas vicprezidento de la ŝtata Konsilio.

Proksimume 380 personoj laboras por la ŝtata Konsilio.

## Organizado de la ŝtata Konsilio 
eta|Ĉambro de la ĝenerala Asembleo de la Ŝtatokonsilio

### Sekcioj kaj subsekcioj 
La ŝtata Konsilio konsistas el sep sekcioj :
* kvin konsultiĝaj sekcioj :
** la sekcio pri interno ;
** la sekcio pri financoj ;
** la sekcio pri publikaj laboroj ;
** la sociala sekcio ;
** la sekcio de la administracio (de la )
* la sekcio pri raporto kaj studoj ;
* la sekcio pri kontencio, mem dividita en dek subsekcioj.

## Servoj de la ŝtata Konsilio 
La servoj de la ŝtata Konsilio konsistas el :
* la sekretariejo de la kontencia sekcio
* la sekretariejoj de la administracia sekcio
* la ĝenerala sekretariejo
* la konstanta inspekta komisio de la administraciaj tribunaloj
* la ĝenerala sekretariejo de la administraciaj tribunaloj kaj apelaciaj administraciaj kortumoj
* la dokumenta centro

## Grandaj decidoj de la ŝtata Konsilio 
La decidoj de la ŝtata Konsilio kaj de la tribunalo por la intertribunalaj konfliktoj estis gravaj por la konsistigo kaj la evoluo de la franca administracia juro. Oni nomas « grandaj decidoj » la decidojn, kiuj havis apartan gravecon laŭ tiu vidpunkto.

## Publikaj raportoj de la ŝtata Konsilio 
Ĉiujare, la ŝtata Konsilio publikigas raporton en du partoj. La unua estas pri la jara bilanco de la tuto de la jura kaj administracia agado de la Konsilio. La dua estas dediĉita al temo ĉiujare malsama.

Jen la temoj pritraktitaj :
* en 2012 *La "agences" : nova publika regado ?*
* en 2011 *Alimaniere konsulti, efektive partopreni*
* en 2010 *La akvo kaj ties juro*
* en 2009 *Rajto je loĝado, loĝadjuro*
* en 2008 *La kontrakto, maniero de publika agado kaj produktado de normoj*
* en 2007 *Franca administracio kaj Eŭropa Unio : Kiuj influoj ? Kiuj strategioj ?*
* en 2006 *Jura sekureco kaj jura komplekseco*
* en 2005 *Respondeco kaj socialigo de la risko*
* en 2004 *Jarcento de laikeco*
* en 2003 *Perspektivoj por la ŝtatoficistaro*
* en 2002 *Publikaj koilektivumoj kaj konkurenco*
* en 2001 *La sendependaj administraciaj aŭtoritatoj*
* en 2000 *La asocioj laŭ la leĝo de 1901, cent jarojn poste*
* en 1999 *Pripensoj pri la ĝenerala intereso*

## Notoj kaj referencoj 
### Notoj 
### Referencoj 
## Aneksaĵoj 
### Bibliografio 
*  *Rapport public 2006. Jurisprudence et avis de 2005. Sécurité juridique et complexité du droit*. ŝtata Konsilio, Gazeto "La documentation française", .
*  Érik Arnoult, François Monnier, *Le Conseil d'État. Juger, conseiller, servir*, eldonejo "Gallimard", 1999 (vulgariga verketo, multaj bildoj)
*  Marie-Christine Kessler, *Le Conseil d'État*, Kajeroj de la FNSP, eldonejo "Armand Colin", Parizo, 1969.
*  Bruno Latour, *La Fabrique du droit : une ethnographie du Conseil d'État'', Parizo, eldonejo "La Découverte", 2002,  (extrait )

### Vidu ankaŭ 
* Grandaj decidoj de la franca ŝtata Konsilio
* Franca administracia juro
* Administracia tribunalo
* Apelacia administracia kortumo
* Nacia kortumo pri azilrajto
* Revizora kortumo
* Jura sekureco
* Franca instituto pri administraciaj sciencoj

### Eksteraj ligiloj 
* Oficiala interretejo de la ŝtata Konsilio
* Konkludoj de famaj registaraj komisaroj
* Interretejo proponanta komentojn pri la plej gravaj decidoj de la ŝtata Konsilio 

*
Kategorio:Apelacio al kasacia kortumo (franca juro)
Kategorio:Supraj ŝtatoficistaroj
Kategorio:Administracia tribunalo en Francio
Kategorio:Palais-Royal